La finalul săptămânii trecute, Sala de Atletism "Doina Melinte" din Bacău a găzduit cea de-a 45-a ediție a Cupei "Mărțișorul" la judo. Ediția din acest an a tradiționalului concurs a reunit pe cele patru spații de luptă un număr de 646 judoka reprezentând 43 de echipe din România și Republica Moldova.
Un rol de protagonistă a avut și CSM- Judo Royal Club Bacău, gruparea antrenată de Aurel Chelariu și Simona Aruș prezentându-se cu 19 sportivi, dintre care nouă au urcat pe podiumul de premiere.
Rezultatele CSM- JC Royal
Locul 1: Alexandra Galea U12, Dragoș Nistor U14, Denisa Cadar U16, Rareș Galea U16.
Locul 2: Matei Niga U12, Șerban Grama U12.
Locul 3: Andrei Andronic U10, Tudor Grosu U10, Yanis Ceomârtan U10.
Locul 5: Davide Cojan U12, Cristian Prisacariu U14, Rareș Abordulesei U16.